
Løkke skal 
væltes! 


Den nye regering er en svag rege- 
ring - men venstrefløjen er magtes- 
løse så længe den hovedsageligt 
sigter efter at skabe modstand i 
Folketinget. 


Læs side 3,40g5 


Hvorfor vandt DF? 


Efter chokket over DFs massive 
fremgang ved valget spørger vi - 
hvordan kunne det ske, og hvordan 
kan vi opbygge modstand imod dem. 


Læs side 5 


Hvad sker der j 
Grækenland? 


Resultatet af den græske folkeaf- 
stemning er et slag mod enhver 
politiker, bankmand og arbejdsgiver, 
som ønsker at gennemføre nedskæ- 
ringer på arbejderklassen. 


Læs side 2-3 

Folkeafstemningen i Grækenland: 





SYRIZASs ledelse ønsker at indgå 
en ny aftale med Troikaen (EU- 
Kommissionen, Den Europæiske 
Centralbank og Den Internatio- 
nale Valutafond), og de afholdt 
folkeafstemningen fordi Troi- 
kaen ikke ville gå på kompromis. 





Af Dimitris Gkiokas 


Ugen før folkeafstemningen 
talte de europæiske institutioner 
og IMF (og de græske partier Nyt 
Demokrati, Potami og PASOK) 
om det kaos som ville bryde ud, 
hvis Grækenland gjorde op med 
sine kreditorer og gik ud af EU og 
euroen. 


Hverken SYRIZA eller venstre- 
platformen i SYRIZA forklarede 
hvordan euroen og EUs politik 
er forbundet med nedskæringer. 

Som antikapitalister stemte 
vi NEJ til aftalen, men vi kom 
også med et antikapitalistiske 
svar, som er den eneste virkelige 
udvej for arbejderne, mens den 
reformistiske venstrefløj er ude 
af stand til at give virkelige svar. 


Radikalisering 

Havde JA-siden vundet folkeaf- 
stemningen ville der sandsynlig- 
vis være udskrevet valg eller lavet 


ores nej 
budskab 








ti 








ender et 
I hele verden! 





en regeringsomdannelse. 

NEJ'et vil sandsynligvis blive 
omdannet til et ja til regeringens 
forslag til afbetaling af gælden, 
dog vil det være et nederlag for 
kreditorerne. 


NEJ-stemmen øger græske 
arbejderes selvtillid 





Af Panos Garganas, medlem af Internationale Socialisters græske søsterparti, SEK. 


Oversat fra Socialist Worker artikel fra 7. juli. 


Folk i Grækenland er lykkelige over resultatet af folkeafstem- 
ningen. De har sagt nej tilnedskæringer og vist, at de er klar til at 


stå imod bankernes pres. 


Men den politiske ledelse er ude af trit med denne stemning - de 
ignorerer at NEJ-resultatet er en sejr. 

Ledere fra alle politiske partier har underskrevet en fælles ud- 
talelse, som starter med at slå fast, at resultatet ikke er et mandat 


til at bryde med EU. 


Den nye finansminister, Euclid Tsakalotos, var på vej til Bru- 
xelles med en ny aftale da Socialist Worker gik i trykken. Aftalen 
ligger tæt på den, som premierminister Alexis Tsipras ikke ville 


underskrive for to uger siden. 


Men der vil komme oprør hvis de forsøger at gennemføre noget 
af dette. EUs ledere ved dette - og prøver at finde på en måde 
hvorpå de kun skal frigive penge til Grækenland når nedskæringer 
og privatiseringer bliver gennemført. 

Der er enormt pres for at gennemføre det, før parlamentet går 


på sommerferie. 


Enhver af disse foranstaltninger vil møde massiv modstand. 
NEJ-stemmen betyder, at folk er mere selvsikre end før. Alle på 
enhver arbejdsplads ved, at de ikke vil være alene hvis de gør 
modstand mod nedskæringer, privatiseringer og fyringer. 

På trods af alle de "smarte” aftaler de laver i Bruxelles, er det 
hvad der vil ske hvis de går videre med denne nye aftale. 


Den høje andel af NEJ-stemmer 
(61 pct.) kan have en positiv 
indvirkning på arbejderklassens 
selvtillid. Som vi så i afstem- 
ningsresultaterne, er folkeafstem- 
ningen stærkt klasserelateret - i 
traditionelle arbejderklasse om- 
råder i Athen stemte mere end 
70 pct. NEJ. 

At så mange har stemt NEJ til 
kreditorerne giver arbejderklas- 
sen kraft til at sige nej til det nye 
forslag som SYRIZA fremlægger 
senere. Generelt er NEJ-stemmer 
også med til at radikalisere arbej- 
derklassen. 


KKE (Kommounistiko Komma 
Elladas - det græske kommunist- 
parti, stalinister, red.) har fejl- 
agtigt ligestillet JA og NEJ stem- 
merne - på den måde afskriver de 
bevægelsens mulighed for at lære 
af denne sejr. 


Gå på gaden 

ANTARSYA (antikapitalistisk valg- 
koalition, red.) opfordrer folk og 
ungdommen til at gå på gaden 
med NEJ-kravet. Det kræver mas- 
sive sociale og politiske kampe at 
vinde over de angreb som stam- 
mer fra Troikaens krav - de nye 
og gamle - ud over at stemme når 
der er valg. 


Det er en nødvendighed at ar- 
bejderbevægelsen - almindelige 
mennesker - med kampe og mo- 
biliseringer gør NEJ-kampagnen 
mere farverig. Det er nødvendigt 


at bevægelsen angriber tilbage, 
med et JA til et bevidst brud med 
EU og IME 


Strejke 
På arbejdspladserne har faglige 
i ANTARSYA opfordret til gene- 
ralstrejke mod det nye memo- 
randum. Hovedkravene er: an- 
nullering af gælden, et brud med 
euroen og EU, og nationalisering 
af bankerne og strategisk vigtige 
dele af den økonomiske sektor. 
ANTARSYA bad fagforenin- 
gerne i den offentlige og private 
sektor om at indkalde til en 24-ti- 
mers generalstrejke. Dette forslag 
er blevet underskrevet af mere 
end 200 faglige organiseringer i 
uddannelsessektoren, hospitaler, 
ministerier, rådhuse, masseme- 
dier, transport, det offentlige 
energiselskab og andre. 


I den største havn i Grækenland 
(Piraeus), som er omfattet af 
regeringens privatiseringsplaner 
har arbejderne truet bestyrelsen 
med arbejdsnedlæggelser og 
demonstrationer. Endelig lyk- 
kedes det for arbejderne at indgå 
en aftale med ledelsen, hvilket er 
deres første sejr. 


Organisering. 

De bankansatte startede en kam- 
pagne i de centrale bankafde- 
linger. Deres opfordring om at 
bankerne skulle kontrolleres af 
arbejderne blev spredt. Bank-ar- 
bejderne kan kontrollere strøm- 
men af kapital og "hemmelige” 


transaktioner, på den måde kan 
de forhindre de rige i at over- 
føre deres penge til udenlandske 
banker. 

Arbejderkontrol betyder at 
stoppe tvangsauktioner på huse 
og bankernes gældsinddrivelse. 
Initiativet hedder "Bankansatte 
for et NEJ”. Som de siger: 

"Det er nødvendigt at ødelægge 
dette forsøg på at skræmme fol- 
ket, få de fattige til at bære alle 
byrderne, og at få de rige til at 
slippe afsted med det. Nu er det 
tid til at kræve at bankerne skal 
nationaliseres under virkelig kon- 
trol af arbejdernes fagforeninger, 
og ikke de bankfolk hvis profitter 
er roden til krisen.” 


I sundhedssektoren har de 
revolutionære - organiseret i en 
koordinationsenhed for arbejdere 
fra forskellige hospitaler - disku- 
teret hvordan man skal møde kre- 
ditorernes krav. De diskuterede at 
give gratis behandling til alle og 
at sætte fagforeningerne under 
pres for at indkalde til general- 
forsamlinger. 

De fleste arbejdere støttede et 
NEJ ved valget, men de disku- 
terer videre hvordan Troikaens 
politik kan stoppes og gælden 
annulleres. 


Resultatet af folkeafstemningen 
er en klar sejr for NEJ-siden og 
bliver fejret fordi det giver selv- 
tillid til de kommende kampe 
i Grækenland mod kravene fra 
Troikaen. Det sender også et 
stærkt budskab til almindelige 
mennesker i Danmark og resten 
af verdenen om modstand. 


| Det mener vi | mener VI 
Løkke skal væltes 


Kun 4 år efter, at vi slap af med Lars Løkke som statsminister, er han 
tilbage igen — men i en noget mere forpjusket udgave. 





Venstre mistede over en kvart million stemmer ved valget sammen- 
lignet med 2011-valget. (Det er lettere ironisk, at det parti, der er gået 
mest tilbage, kommer til at sidde på taburetterne igen). 

Løkke-regeringen sidder åbenlyst på Dansk Folkepartis nåde. 

Det er ikke i sig selv et problem: DF viste i de 10 år mellem 2001 og 
2011, at de gerne bakker op om alle de nedskæringer, Venstre kan finde 
på, hvis DF får betaling med angreb på flygtninge og indvandrere. 


Ikke 2011 


Men to ting har ændret sig siden 2011: For det første er DF gået så meget 
frem, at de nu er det største borgerlige parti — større end Venstre. 

Så DF vil naturligvis hæve prisen. Så når Venstres Inger Støjberg siger, 
at"hver en sten skal vendes” for at genere flygtninge og indvandrere mest 
muligt, så er hendes job primært at skaffe betaling til DE 

Forbered jer på det værste — det bliver beskidt. 

Men det andet, der har ændret sig, er, at DF har fået sin fremgang på 
at snakke velfærd, ikke på at snakke indvandrere. 

Så selv om DF for en tid kan spises af med udlændingestramninger 
for nedskæringer, så kommer DF også til at skulle forklare sig over for 
alle dem, der har stemt på dem for at bevare dagpenge, kontanthjælp, 
pension osv. 


Svag regering 
Det er med andre ord en svag regering, vi har fået. 

Sidste gang, vi havde en Venstre-mindretalsregering, var Hartling- 
regeringen fra december 1973 til januar 1975. Den sad kun godt et år. 

Men selv svage regeringer vælter ikke af sig selv. 

I 1974 krævede det meget omfattende strejker: 400.000 deltog i de 
såkaldte "maj-strejker” mod Hartling-regeringens krisepolitik — nogle 
af de største strejker i Danmark ud over overenskomststrejkerne i 1956 
og 1985. 


Ud med Venstre - ind med ??? 
I 1974 var parolen fra LO's side: "Ud med Hartling — Ind med Anker”. 

Anker' var Socialdemokratiets formand, Anker Jørgensen, som overtog 
statsministerposten efter Hartling og sad frem til 1982. Hans krisepolitik 
var ikke grundlæggende forskellig fra de borgerliges krisepolitik. 

Parolen var helt tydeligt en blindgyde — ligesom det var, da meget 
store dele af venstrefløjen og fagbevægelsen mellem 2001 og 2011 fo- 
kuserede alle kræfter på at få Fogh-Løkke-regeringen skiftet ud med en 
socialdemokratisk. 

Der er ikke noget galt i at vælte en borgerlig regering — eller for den 
sags skyld enhver anden regering, der fører angrebs-politik mod arbej- 
derklassen. 

Det, der er galt, er, hvis man ikke samtidig stiller meget præcise krav 
til, hvilken politik den næste regering skal føre. 

Uanset om det er Anker J eller Helle T, man stiller op som alternativ, 
så har vi set dem føre angrebspolitik —- men med fagtoppens accept. 


Blindgyden under VKO 
1. marts 2002, kort efter at Fogh var kommet til, samledes 750 tillidsfolk 
til det største tillidsmandsmøde siden 1985. 

Man dannede "Fagligt Ansvar”, der skulle være "en fælles politisk plat- 
form for konkrete aktiviteter imod regeringens angreb på de svageste”. 

Men der kom aldrig de store "konkrete aktiviteter”, Frem for at bygge på 
tidligere erfaringer med aktive tillidsmandsringe og græsrods-netværk 
blev Fagligt Ansvar i langt højere grad en samarbejdsplatform for det 
lavere fagbureaukrati. 

Den bandt den faglige venstrefløj til at holde sig inden for fagtoppens 
tilladte rammer. 


Stil krav uanset regeringens farve 
Lad os få holdt nogle møder for tillidsfolk, fagligt aktive og alle andre, 
der er imod regeringen. Men lad os denne gang ikke nøjes med at kræve 
"Ud med Løkke — ind med Mette F”'. 

Lad os kræve tilbagerulning af alle Thorning-regeringens angreb. Og 
konkret modstand mod hvert eneste nyt angreb fra Løkke & co. 

Og lad os stille betingelser: Vi støtter kun regeringer, der vil indfri 
disse krav. 

Arbejdere i Grækenland 
trodser bankfolkenes 
afpresning 


Resultatet af den græske fol- 
keafstemning er et slag mod 
enhver politiker, bankmand 
og arbejdsgiver, som ønsker at 
gennemføre nedskæringer på 
arbejderklassen. 





Af Dave Sewell, oversat fra Socialist Worker 
artikel fra 7. juli. 


Arbejderklassen i Grækenland 
trodsede hele EU og IMFs propa- 
ganda og skræmmekampagne. 

Deres "projekt frygt” var in- 
tenst - og næsten hele den græ- 
ske herskende klasse bakkede 
dem op. 

Der er historier om at mange 
arbejdsgivere har forsøgt at pres- 
se deres ansatte til at stemme JA. 

Men almindelige mennesker 
nægtede at blive truet til at ac- 
ceptere den rådne aftale. 

På trods af, at bankerne luk- 
kede, begrænsninger på hvor 
mange kontanter, man kunne 
hæve dagligt, og trusler om at 
alle pengene ville blive brugt op, 
afviste folk EUs seneste nedskæ- 
ringspakke. 

Costas Pittas, faglig sekretær i 
ministeriet for udvikling, fortalte 
Socialist Worker: "Det er en stor 
sejr - og stemmerne kom fra ar- 
bejderklassen og de fattige. NEJ- 
stemmeandelen var meget stor i 
de fattigste forstæder til Piraeus 
havn og i de nordlige regioner 


hvor det tyrkiske mindretal bor.” 

Valgresultatet vil inspirere mil- 
lioner af almindelige mennesker 
i hele Europa og udenfor, fordi 
det viser at nedskæringer ikke 
er uundgåelige. 

Det er hvad skræmmer den 
herskende klasse. Vores magtha- 
vere vil have folk til at tro, at der 
ikke er noget alternativ - at uden 
forringelser i løn og velfærd, 
privatiseringer og betalinger 
til bankfolk ville verdenen gå 
under. 

De vil ikke have at almindelige 
mennesker under nedskærin- 
gernes åg i Spanien, Italien og 
andre lande skal få den idé, at 
de kan afvise EUs krav. 

EU ledere mødtes for at dis- 
kutere deres reaktion på afstem- 
ningen, da Socialist Worker gik i 
trykken. 

Med et så klart NEJ er initiati- 
vet - lige nu - hos arbejderklas- 
sen. Alligevel har Grækenlands 
venstrefløjs premierminister, 
Alexis Tsipras, sagt at afstem- 
ningsresultatet giver ham "større 
forhandlingsstyrke”. 

SYRIZASs partiledelse vil indgå 
en ny aftale i stedet for at afvise 
EU og deres krav fuldstændigt. 

Costas sagde: "Arbejdere i 
kamp, fx havnearbejderne og 
hospitalsarbejderne, vil ikke 
stoppe under nogen omstæn- 
digheder hvis SYRIZA under- 


skriver en ny aftale. Vi vil alle 
organisere for at stoppe det”. 

Ledende medlem af SYRIZAs 
venstrefløj, Stathis Kouvelakis, 
fortalte Socialist Worker, at SY- 
RIZAs insisteren på at blive i 
eurozonen og EU er en svaghed 
for regeringen. 


Han sagde, at det at forhindre 
bankerne i at få adgang til penge 
"har været brugt til at afpresse 
SYRIZA hele vejen igennem - og 
det ser ud som om den afpres- 
ning vil fortsætte.” 

Han tilføjede: "Men vi bliver 
nødt til at stille spørgsmålet - 
hvad kan vi gøre ved det. Og vi 
bliver nødt til seriøst at overveje 
muligheden af at begynde at 
bruge en ny drachma-valuta.” 

Arbejdere over hele Græken- 
land har organiseret og prote- 
steret. Der har været del af 32 
generalstrejker siden den øko- 
nomiske krise brød ud. 

De har haft chancen for at 
udfordre forestillingen om at det 
er vigtigere at betale bankerne 
end at betale pensioner eller 
sundhedssektoren. Og de kan 
begynde at tage kontrol selv. 

Giorgos, trykkeriarbejder og 
SYRIZA-støtte, sagde: "det er 
ligesom under besættelsen. De 
har alle de store våben - men vi 
har masserne.” 

Hvorfor tabte rød blok valget? 


Rød blok tabte valget, men til 
hvad? I hvert fald ikke til klas- 
sisk borgerlig liberal politik 
(Venstre, Liberal Alliance og Det 
Konservative Folkeparti), som 
tilsammen kun fik 30,4 pct. af 
stemmerne. 





Af Konni Nørlem 


Rød blok tabte, fordi de hver- 
ken ideologisk eller realpolitisk 
har forsvaret solidariteten i vores 
samfund. SF-S-R-regeringen har 
ført de mindst klassebevidste 
arbejdere lige i armene på Dansk 
Folkeparti ved for det første at 
overtage DF's indvandrerfjend- 
ske og national-chauvinistiske 
politik, og for det andet ved ikke 
at slå de borgerliges angreb på 


Alternativet 
sponsoreret af 
multinationale 


Alternativets himmelflugt i den 
politiske horisont virkede på mange 
som et lyn fra en klar himmel. Uffe 
Elbæk var i forvejen et kendt ansigt 
i dansk politik, men ikke en person 
med en stor nok personlig formue 
til at føre den valgkamp som Alter- 
nativet har gjort. 





Af Lars Granerud 


Efter at være blevet kritiseret for 
først at ville offentliggøre hvor de fik 
deres penge fra efter valget, beslut- 
tede Alternativet under valgkampen 
at løfte sløret for de to største 
bidragydere. 

Partiet fik 2 millioner fra Ross 
Jackson, som bedst kendes for at 
have været medejer af Urtekram og 
450.000 fra Ditlev Bredahl, som er 
ejer af firmaet OnApp. 


Skatteflugt og spekulationer 
Ross Jackson har tjent sin formue 
på valuta spekulationer og har haft 
sin virksomhed placeret i lavt be- 
skattende lande som Luxemburg og 
Cayman Islands for at maximere sin 
profit. Han er også blevet anklaget 
for flere tilfælde af skattefusk og 
kreativ bogføring. 

Det bliver derfor interessant at 
se om Alternativet reelt kan komme 
med al den nytænkning de har ført 
sig frem på, samtidig med atdeer 
i lommerne på den internationale 
storkapital? 


Det minder om situationen i USA, 
hvor Clinton familien på den ene 
side fremstår som det ”solidarisk 
etablerede alternativ”, men samti- 
dig er sponseret af Wall Street. 

Alternativet kan vel derfor ikke 
tænkes at komme med forslag til 
at ændre systemet, på en måde 
der bringer den spekulerende elites 
indkomst i fare. 


velfærdsstaten tilbage. 

Derved fremstår DF desværre 
hos en del arbejdere som de rene 
og ranke forsvarere af velfærds- 
staten. 


Velfærdsstat skiftet ud med 
konkurrencestat 
Med ganske få undtagelser har 
SF-S-R-regeringen ikke forbed- 
ret vilkårene for det store flertal 
af arbejdere, arbejdsløse og 
pensionister, selvom de tilbage 
i valgkampen i 2011 ellers gav 
store løfter om forbedringer. 
Ret hurtigt efter regeringsskif- 
teti2011 blev konkurrencestaten 
adopteret i regeringens politik og 
mange af de borgerliges angreb 
på velfærden blev videreført. 
Mest tydeligt på dagpengeområ- 
det, hvor SF-S-R bevidst undlod 


at bruge et parlamentarisk flertal 
tilat slå dagpengeforringelserne 
tilbage. 

Her kunne man oven i købet 
have presset DF til enten at 
stemme for dagpengeforbed- 
ringer eller have afsløret, at DF 
i virkeligheden ikke ønsker for- 
bedringer på dagpengeområdet. 

Regeringen har bl.a. med 
reformer af kontanthjælpen, 
førtidspension og fleksjob-ord- 
ningen forringet de svageste 
gruppers vilkår. 

Skolereformen og regeringens 
støtte til KL's massive angreb 
på lærernes arbejdsvilkår og på 
”den danske model” og senest 
”fremdriftsreformen” er klare 
eksempler på, at regeringen ikke 
kæmper for velfærd, men har 


været villige til at forringe al- 
mindelige menneskers vilkår og 
øge uligheden i samfundet i den 
”hellige” konkurrencestats navn. 


Utilfredshed med den 
stigende ulighed 

En undersøgelse lavet af Ugebre- 
vet 4A fra januar 2015 viser, at 2/3 
af befolkningen er bekymrede 
for den stigende ulighed i sam- 
fundet. Fordelt på røde og blå 
vælgere er det 83 pct. af de røde 
og 47 pct. af de blå vælgere, som 
er bekymrede for den stigende 
ulighed. 

Inden for blå blok er der dog 
meget store forskelle. Hvor kun 
15 pct. af Venstres vælgere er 
bekymret for uligheden, gælder 
det 42 pct. af DFs vælgere. 

I den forbindelse udtalte RUC- 


professor Bent Greve: 

”Den stigende ulighed kan me- 
get vel blive et valgkampstema. 
Og mange vælgere bryder sig 
ikke om, at vi under en social- 
demokratisk ledet regering har 
bevæget os væk fra den nordiske 
velfærdsmodels ambition om 
at skabe et relativ rigt samfund. 
Det er vi på vej væk fra, og hvis 
Helle Thorning vil genvinde sine 
tabte vælgere, skal hun få dem til 
at tro på, at hun vil lighed og ikke 
ulighed.” 

Meget tydeligt var det, at da 
Socialdemokratiet i slutfasen af 
valgkampen skiftede retorik og 
begyndte at tale om velfærd og 
lighed, begyndte de at gå frem i 
meningsmålingerne. Det var så 
blot 4 år for sent! 





"Hvor er det crazy det her” 


Taburetter uden magt til venstrefløj uden svar 


Valgresultaterne for SF, Enhedslisten og 
Alternativet afspejler på hver sin måde en 
parlamentarisk venstrefløj uden politisk 
kompas. 





Af Lars Henrik Carlskov 


Valget var en brutal afklapsning af SF og 
straf for deltagelse i Thorning-regeringen og 
dens slagtning af velfærden. 

At Enhedslisten kan tilføje to stk. til samlin- 
gen af taburetter i folketingssalen, er partiets 
hidtil bedste resultat ved et folketingsvalg. 
Men viser også, at næsten hele den store 
fremgang i meningsmålingerne undervejs 
i valgperioden er smuldret mellem fingrene 
på den parlamentariske højrefløj, som har 
sat sig solidt på magten i partiet. 

Det er sket under den alvorligste kapitali- 
stiske krise i syv årtier, med folkelige oprør 
og revolutioner verden over, mens den øvrige 
parlamentariske venstrefløj herhjemme sad i 
en voldsomt upopulær spare-regering. 

Den overvældende del af vælger-protesten 
mod krisepolitikken blev således kanaliseret 
helt uden om SF og Enhedslisten, der af disse 
vælgere sås som mere integrerede i det etab- 
lerede politiske system end f.eks. Alternativet 
og Dansk Folkeparti. 


Udviskning af forskellen til Thorning 
Selv Enhedslisten stemte for tre ud af fire af 
Thornings finanslove, hvis nulvækst i den 
offentlige sektor har betydet titusindvis af 
fyringer. Og støttede bl.a. også nedskærin- 
ger på arbejdsløses selvvalgte uddannelse, 
seniorjobs og voksenundervisning til udlæn- 
dinge samt de imperialistiske stormagters 
militærinterventioner i Mali og senest Irak. 

Frem for at udnytte den parlamentariske 
platform til at opfordre til protester uden for 
Borgen, har Enhedslistens folketingsgruppe 
bl.a. brugt den under lærerlockouten i 2013 
tilcheerleading for fagbureaukratiet i form af 
Danmarks Lærerforenings top, hvis defensive 
linje lod medlemmerne i stikken. 

Samt bl.a. også til udskældning af den fol- 
kelige modstand mod Thorning & Co. 1.maj 
samme år som ”udemokratisk”. Partitoppen 

har heller ikke forsøgt at mobilisere imod den 
hysteriske kampagne mod flygtninge, musli- 
mer og østarbejdere, men tværtimod splittet 
dette arbejde ved at kræve nul samarbejde 
med militante anti-fascister. 


Løkke stoppes ikke af 30 taburetter 
Alternativets retorik om, at ”småjusteringer 
ikke er nok”, ”ny politisk kultur”, ”nyt vækst- 
begreb” og nedsat arbejdstid kunne derfor 
fremstå mere systemoverskridende end både 
SF og Enhedslisten. Sidstnævntes valgvideo 
var således nærmest ”socialdemokratisme 
classic” og fremstillede bl.a. velfærdsstaten 
som værn mod kapitalismens tilbageven- 
dende kriser. 

Alternativet bygger dog på den logisk 
selvmodsigende idé om ”grøn kapitalisme” 
og er ligesom SF og Enhedslisten primært et 
parlamentarisk projekt. En vælgerforening. 

Facit er, at de tre partiers sammenlagt 
30 taburetter i Folketinget er magtesløse i 
forhold til at stoppe den nye regerings og 
arbejdsgivernes ”reformer” (new speak for 
forringelser). 

Løkkes svage mindretalsregering kunne 
minde om Hartlings Venstre-regering, der 
1973-75 sad på blot 22 mandater og blev 


Optalt: 74,5% 


tvunget fra magten af masseprotester. Noget 
lignende kan ske igen. Vores opgave er at 
sørge for det sker. 





600.000 stemte for forandring 

17 pct. stemte på partier, som er imod den 
førte politik fra eks-regeringen og den kom- 
mende - Enhedslisten, Alternativet og SF. 
Der er mange derude, som har fået nok. 
Revolutionære socialister er ikke alene med 
håbet om forandring. Opgaven for socialister 
er at finde veje til at aktivere og organisere 
dette store mindretal. Og det er ikke nemt. 


Dansk Folkeparti: 
velfærden og ”den I 


Efter chokket over DFs valgresultat har 
mange stillet sig selv spørgsmålet: hvorfor 
blev DF det næststørste parti ved valget? 





Af Jesper Juul Mikkelsen, foto: News Øresund - Johan 
Wessman 


DF fik 700.000 stemmer (21,1 pct.). Der 
er flere - og modsætningsfyldte - grunde til 
den store opbakning. 


Velfærdens forsvarer? 

En af de helt store årsager til, at folk stem- 
mer på DE er at mange opfatter dem, som 
de der er bedst til at sikre velfærden. Men 
det er desværre forkert. DF udspringer af 
Fremskridtspartiet, som havde en politik 
der ville gøre op med velfærdsstaten og 
bl.a. ville opstille havregrynsautomater i 
de fattige områder. 

Siden har de ledende politikere i DF 
formået at tegne et billede af sig selv som 
et velfærdsparti. Man har kunne fremstille 
sig selv, som de rigtige socialdemokrater, nu 
hvor Helle og Blå Bjarne havde svigtet. Men 
DF har aldrig forsvaret velfærden. 

DF har konsekvent stemt for nedskærin- 
ger i kommunerne, også for de ældre, det 
viser en undersøgelse Enhedslisten lavede 
for et par år siden. DF var hovedarkitekter 
bag dagpengeforringelserne og senest er 
DF gået med på regeringens 1 pct. årlige 
nedskæringer ikommunerne. 


Et racistisk parti 
DF er et racistisk parti som har været 
med til ikke kun at piske had op mod især 
muslimer, men i praksis også mod alle 
mennesker fra ”ikke vestlige lande”. DF har 
som mål at gøre livet så surt, som muligt 
for indvandrere og flygtninge som kom- 
mer hertil. 

Men DF står ikke alene med sin umen- 


Hvad vil 


Efter lange forhandlinger dannede Lars 
Løkke en ren Venstre-regering. 








Af Lars Granerud 


Regeringsgrundlaget afspejler meget 
godt den aftale, som uudtalt eller udtalt 
reelt må eksistere mellem Venstre og DF 
for at denne regering ikke vælter med det 
samme - Venstre ville ikke sidde længe på 
taburetterne, hvis ikke DF nikkede godken- 
dende til det. 

I regeringsgrundlaget er der udtryk for et 
ønske om at sætte skatterne ned og beskære 
den offentlige sektor på den ene side, og 
et ønske om at stramme kursen over for 
flygtninge og indvandrere på den anden. 

Man kan allerede se den politiske linje 
blive ført, blandt andet i den nye KL-aftale 
Lars Løkke og co. fik i hus, der bebuder at 
kommunerne skal spare 2,4 mia. kroner 
om året. Dog vil nogle af pengene blive ført 
tilbage efter denne valgperiode udløber, 
men de vil være øremærket. 

Et meget centralt ord i aftalen er ”effekti- 


neskelighed og racisme. De har med en 
konstant strøm af rabiate udtalelser og 
forslag været med til at trække hele den 
politiske diskussion til højre. 

Den nye integrationsminister Inger Støj- 
berg og justitsminister Søren Pind er formet 
af DFs rabiate politik over for flygtninge og 
muslimer. 

DF er med til at give falske racistiske svar 
på folks virkelige problemer. Derfor er det 
et stort problem at et voksende antal men- 
nesker er begyndt at lytte til DE 


Den lille mands fordrejede oprør 
Den tredje årsag til at folk stemmer på 
DF er formet af den voksende mistro til 
politikerne. 

Mange af dem som stemmer på DF 
fremstiller partiet som mere troværdigt 


den nye regerin 


visering”. Det udtryk får det til at løbe koldt 
ned af ryggen på mange offentlige ansatte, 
da de udmærket ved hvad politikerne me- 
ner når de siger det: NEDSKÆRINGER og 
FYRINGER. 


Udlændingepolitikken 

Den anden side af regeringsgrundlaget 
handlede som sagt om en strammere ud- 
lændingepolitik. Her er der selvfølgelig også 
nedskæringer, faktisk regner Venstre med at 
kunne spare 1. mia. om året, på trods af at 
de blankt indrømmer at der kommer flere 
asylansøgere - deres løsning er ikke at lade 
dem komme ind. 

En af måderne er at nægte permanent 
opholdstilladelse til folk der ikke kan 
snakke dansk. Man skal endvidere kunne få 
ekstra støtte fra staten hvis man kan dansk. 
Dette er en del af optjeningsprincippet, 
der skal genindføres, hvor staten laver en 
tjekliste over hvad du skal kunne for at vi 
gider have noget med dig at gøre. 

En anden central ting på tjeklisten er at 
arbejde - uden det kan du i øvrigt heller ikke 














og mindre kompromitteret. DF opfattes 
som modige, som et parti der gør oprør 
mod eliten, mod de etablerede politikere. 
Og DF har gjort sig til talspersoner for 
”Udkants-Danmark”, hvor der vitterligt er 
et stort forfald. 

Men DF's succes handler også om at ar- 
bejderbevægelsen fylder meget lidt. Fagfor- 
eningerne er nærmest usynlige på mange 
arbejdspladser, ideologisk har venstrefløjen 
givet køb på mange idealer. Det er derfor 
grunden til, at Dansk Folkeparti ikke spiller 
den store rolle de steder hvor venstrefløjen 
fylder og har rødder. 

I de store byer er venstrefløjen stadig en 
levende størrelse samtidig med, at der er 
langt mere hverdagskontakt til de udskæld- 
te grupper af indvandrere og muslimer. 





få opholdstilladelse. For Danmark skal være 
åben for dem der ”kan og vil”, men ikke for 
dem der ”ikke vil”, som regeringsgrundlaget 
udtrykker det. Et åbenlyst spørgsmål er vel 
så, hvad med dem der vil, men ikke kan? 


Fattigdom 

En måde at spare penge på udlændige- 
området er at gøre det mindre "attraktivt” 
at søge asyl i Danmark. Dette gøres blandt 
andet, ved at sætte ydelsen til flygtninge 
og asylansøgere ned til SU-niveau for folk 
der har været her i mindre end 7 ud af de 
sidste 8 år. 

Mange studerende udtrykker allerede 
utilfredshed med hvor svært det er at leve 
for denne ydelse uden at have et arbejde 
ved siden, og de er på et sted i deres liv 
hvor de har minimale udgifter. Det er helt 
absurd at man kan forvente at en familie 
kan leve for denne ydelse, i et samfund 
som det danske. 

De sidste små to linjer i regeringsgrund- 
laget, fortæller at man vil ”styrke indsatsen 
i flygtningenes nærområde”, uden nogen 


acisme, 
ile mand” 

Danske Folkepartis succes handler altså 
delvist om at de har evnet at udfylde det 
rum for protest som venstrefløjens og ar- 
bejderklassens organisationer har efterladt. 


Tre modsvar til DF 
Ud fra ovenstående forståelse af DE, må 
vores modsvar være følgende: 

For det første: Arbejderbevægelsen skal 
genopbygge sine rødder. Vi skal genrejse 
en radikal, nærværende og diskuterende 
fagbevægelse. Vi kan afsløre DFs asociale 
politik hvis fagbevægelsen er tilstede på 
arbejdspladserne, og hvis man forsøger at 
mobilisere folk til at slås for ordnede ar- 
bejdsforhold og forsvare resterne velfærds- 
samfundet. Sammenhold skabt via kamp, 
kan afsløret DF som magthavernes parti. 

For det andet: Venstrefløjen skal fast- 
holde et internationalistisk udsyn. Vi skal gå 
iideologisk offensiv for det multikulturelle 
samfund. Vores kamp for et andet samfund 
stopper ikke ved grænsebommen. Vi skal 
bygge en venstrefløj som kan inkludere de 
mange mennesker med en anden religiøs 
og kulturel baggrund end dansk, den dan- 
ske venstrefløj er alt for hvid. 

For det tredje: Vi socialister har et langt 
mere inkluderende og positivt modsvar 
til eliten end DF har. Vi har et projekt som 
bygger på håb, til forskel fra nationali- 
sterne i DE Den solidaritet og det håb som 
kendetegner en aktiv arbejderklasse kan 
udfordre eliten. 


Vores virkelige modsvar til DF er at gøre 
den sociale kamp levende. 


? 





form for uddybelse om hvordan man vil 
det. Ikke bare er disse nærområder overbe- 
lastet allerede, men det er i virkeligheden 
også bare en behandling af symptomerne. 

Det er da godt den nye regering vil hjælpe 
folk hvor de er. Men de skriver i samme 
dokument om hvordan de vil fortsætte 
bombningen af Syrien og Irak, udbygge 
arbejdet med udenlandske efterretnings- 
tjenester, der er med til at skabe ustabilitet 
i mange af disse områder og sænke udvik- 
lingsbistanden. 

Det ser alt i alt ud til at vi må forberede 
OS på at tingene bliver som sidst vi havde 
en borgerlig regering. 

På den ene side kommerVenstre og Libe- 
ral Alliance til at få gennemført skattelettel- 
ser til de rige og forringelser for de fattige, 
uden at DF løfter en finger til modstand. 

På den anden side vil DF sidde og få gjort 
Danmark mere fremmedfjendsk og gene- 
relt gøre tilværelsen svære for dem der ikke 
har samme hudfarve, religion eller sproglig 
ophav som dem selv. 

Skifergas og den nye 
regering - hvad nu? 
Danmark har fået en ny regering, der ikke kan 


forventes at være god mod miljøet. Men kampen 
har altid været folkets og ikke parlamentets. 





Af Trond Poulsen 


Skifergasboringer er typeeksemplet på vægt- 
ning af profit over miljø og langsigtet tænkning. 
Det viser al erfaring fra de verdensdele, hvor bo- 
ringerne er en realitet: en enorm fare for forurenet 
grundvand, det er et fossilt brændstof, der bidra- 
ger til den globale miljøkrise, sågar dokumenteret 
tegn på større chance for jordskælv. 

"Skifergaseventyret”, som det er blevet kaldt, har 
været et eventyr for meget få og rige — og ikke for 
nogen andre. Udvinding af skifergas (fracking) har 
mødt meget modstand, et stort flertal af befolk- 
ningen er imod, og der organiseres demonstratio- 
ner, blokader osv. Men på Christiansborg har det 
været få, som var villige til at gå imod. Det antal 
er blevet endnu mindre efter valget. 

Der har, inden valget, været små landvindin- 
ger for kampen, der viser at det virker at kæmpe 
imod. Et eksempel er situationen i Nordsjælland 
hvor Total har tilbageleveret deres boringslicens. 
Kommuner hvor boringer kan blive en realitet, 
bliver stadig mere skeptiske, til trods for indtje- 
ningsmulighederne. 

Danmark står nu efter et valg, hvor en Venstre- 
regering i mindretal skal lære at tælle til 90 sam- 
men med støttepartier, der ikke bekymrer sig om 
miljø, hvis der er en hastig krone at tjene - eller 
en landvinding inden for lukning af grænserne 
at skimte. 

Dog havde der stadig været problemer for 
kampen mod skifergas, hvis Socialdemokraterne 
havde siddet på parlamentets topposter. Da havde 
de højst sandsynligt også støttet ”indtjeningsmu- 
lighederne” i skifergasudvinding. 

I modsætning til Venstres mindretalsregering, 
havde de dog haft et bagland og støttepartier, der 
var modstandere — men det havde stadig været 
en folkelig opgave, at kræve skifergas fjernet fra 
bordet. 


Sejren i Nordsjælland 

I Nordsjælland er prøveboringerne midlertidigt 
skrinlagt af Total. Den nu afgåede klima-, energi- 
og bygningsminister Rasmus Helveg Petersen 
modtog en ubenyttet licens til prøveboringer i 
Nordsjælland, fra Total kort før valget og fortalte 
Ritzau, at han ikke ville udstede flere tilladelser i 
sin periode som minister. 

Grunden til tilbageleveringen var en afsløring 
af, at Total brugte giftige kemikalier, som de ikke 
havde tilladelse til, på deres øvrige boringer. 

Boringer, der i øvrigt ikke bliver lukket med 
parlamentarisk vilje: ”Det handler om tillid til 
statens beslutninger,” hed forklaringen fra den 
daværende minister, uden at forholde sig til ordet 
tillid yderligere. 

Det er påfaldende, at boringer i Nordsjælland 
ikke udføres, mens resten af landet endnu ikke 
har haft held med at lukke dem ned, til trods for 
massiv modstand og kamp. Hvis det skal lykkedes, 
er der kun én vej frem. 


Kampen fortsætter 

Aktivister fra hele landet, som organiseres under 
Stop Skifergas NU og Skifergas Nej Tak, kæmper 
fortsat for at få stoppet boringer og skifergasud- 
vinding. 

Kampen har to fronter: stop for de eksisterende 
boringer og forhindringer af nye. Og budskabet 
når frem til de øvrige kommuner, der overvejer 
fracking. 

Senest har Jammerbugt i Nordjylland meldt 
ud, at de ikke stoler på den viden, der er. Det er 
aktivisternes fortsatte kamp, der er skyld i be- 
kymringerne. 

At der er kommet en regering, som er mindre 
lydhør over for miljø-protester betyder ikke, at 
de skal forstumme — det betyder, at der skal råbes 
meget højere. 





Tirsdag den 16. juni var Racismefri 
By - Odense for Mangfoldighed på 
gaden for at skabe et rum, hvor vi 
sammen kunne sige nej til racismen 
ivalgkampen, såvel som i hverdagen. 





Af Frank Rasmussen 


Vi inviterede folk til at være med til at 
sige fra overfor den stigende hetz mod 
muslimer og etniske minoriteter, hver- 
dagsracismen i alle dens afskygninger 
og politikernes umenneskelige be- 


handling af flygtninge og asylansøgere. 

Der var musik, åben mikrofon, ud- 
deling af flyers og klistermærker, salg 
af kaffe og kage og mulighed for at høre 
mere om netværkets aktiviteter. 


Den åbne mikrofon blev bl.a. benyt- 
tet af Roger Matthiesen fra Alternati- 
vet, Lissie Thording fra Bedsteforældre 
for Asyl, Jan Nielsen fra Nej til Kampfly 
Kampagnen, Flemming Falkenberg 
Hansen fra Racismefri By - Odense for 
Mangfoldighed. 

Under valgkampen gik Racismefri By 
København dagligt på gaden med vo- 
res materialer - løbesedler og plaka- 
ter - for at snakke med folk vi mødte, 
om hvordan vi sammen kan sige nej 
til politikernes racisme. 

Vi var ude med materialerne i flere 
områder af København og omegn. 
Vores slogans var: 


€&€. Muslimer er velkomne - vores 
kultur er mangfoldig 


+ Politikerne skærer i velfærden - 
ikke flygtningene 

+ Mester dumper lønnen - ikke 
østarbejderne 

Generelt blev de aktive i kampagnen 

rigtig godt modtaget på gaden - mange 

almindelige mennesker var trætte af 

den hadefulde og racistiske tone fra 

politikerne. 


I sidste del af kampagnen holdt vi et 
arrangement med løbeseddelsudde- 

På gaden for mangfoldighed 


Vi mødte studerende fra Pædagog- 
seminariet, samt en masse unge med 
forskellige farver. 


Vores event blev dækket af de lokale 
medier: Odense Ser Rødt samt Fyens 
Stiftstidende. 


Vil du vide mere eller være med, så 
tjekvores facebook side: https://www. 
facebook.com/mangfoldigodense 

Eller kontakt Frank på tlf: 2680 4833 

ling, talere, live musik og grill i Folkets 
Hus - 200 mødte op i løbet af dagen. 

Efter valget er der udsigt til, at po- 
litikernes racisme bliver endnu mere 
beskidt. Racismefri By fortsætter det 
antiracistiske arbejde - efter sommer- 
ferien vil vi starte nye aktiviteter og 
kampagner op. 

Vi har altid brug for flere aktive - så 
hvis du har lyst til at være med eller 
høre mere, så kontakt os på kontakt? 
racismefriby.dk. 


Hvordan 
finder man 
magteliten? 


Efter 5 års arbejde har for- 
skerne Anton Grau Larsen 
og Christoph Ellersgaard do- 
kumenteret et tværgående 
magtnetværk, hvis kerne 
udgøres af 423 personer i 
samfundets top. 





Af Anders Bæk Simonsen 


Metoden de har anvendt er 
enkel, men omfattende: 

De har indsamlet lister over 
bestyrelser og direktioner 
for de 1.000 største danske 
virksomheder. 


Derefter har de set på be- 
styrelserne i de statslige orga- 
nisationer, såsom National- 
banken, alle medlemslister 
fra de 114 VL grupper (Virk- 
somhedsledelses-grupper), 
alle Folketingets og rege- 
ringens udvalg og nedsatte 
kommissioner, bestyrelserne 
fra dagbladene, bankerne og 
kapitalfondene og alle orga- 
nisationer med høringsret 
(alt fra LO til Kattens Værn). 

Endelig er sociale begi- 
venheder og netværk såsom 
kongeligt bal, gæstelister fra 
royale selskaber, statsbesøg, 
ledelsesseminarer for offent- 
lige topledere og deltagerli- 
sten for erhvervsmand (og 
lidt af et knudepunkt i mag- 
telitens netværk) Fritz Schurs 
60-års fødselsdagsfest. 


Alle disse tal giver sam- 
menlagt 5079 forskellige net- 
værk med i alt 56.536 poster. 


Skære fra 
Over halvdelen af poster be- 
strides afde samme personer. 

Man har pillet folk med en 
enkelt post ud. Bagefter har 
man indregnet ”afstanden” 
imellem personerne. Er man 
i store netværk som fx et 
kongeligt bal og har få posteri 
andre netværk er ens afstand 
forholdsvis stor. 

Hvis man derimod kender 
hinanden fra flere forskellige 
bestyrelsesposter og netværk 
med en grænse omkring de 
14, viser sociologiske forsk- 
ning, at man kender hinan- 
den bedre og netværkene 
bliver vedligeholdt. 


På den måder er det er 
først når man når til tallet 500 
personerman i virkeligheden 
kommer tæt på kernen af 
dette netværk. Det er denne 
0.01 % af befolkningen som 
reelt sidder på de tungeste 
poster, og hver har op mod 
37 poster i netværket. 

Derfra har man pillet en 
efter en væk, og stoppet ved 
tallet 423, da netværket vil 
bliver svagere forbundet in- 
ternt, hvis man pillede én af 
disse 423 personer ud. 

Vi har en magtelite 


der styrer landet 


Anmeldelse af ”Ma 


En ny bogudgivelse, der træk- 
ker på to sociologers ph.d. 
forskningsprojekt om eliten, 
finder 423 personer, der udgør 
magtelitens absolutte kerne. 





Af Anders Bæk Simonsen 


Hver og en af disse personer 
har et netværk med en enorm 
rækkevidde, der overskrider 
deres egen branche eller or- 
ganisation, og de bruger deres 
indflydelse aktivt for at præge 
samfundsudviklingen. 


Det er ikke nyt for os, at mag- 
teliten i Danmark hovedsageligt 
består af topdirektører, hvide 
mænd over 40, som overvejende 
selv stammer fra samfundets 
øverste lag. Det er heller ikke 
nogen nyhed for os, at magteli- 
ten hovedsageligt bor i Hoved- 
staden med en enorm koncen- 
tration omkring Strandvejen 
nord for centrum. 

Det er alt sammen en del af 
den ”dagligdagsviden” man får 
ind med alt fra underholdning 
som Rytteriet, ens egne og kam- 
meraters oplevelser, ugeblade- 
ne og aviserne der beskriver en 
større og større koncentration af 
rigdom i samfundets top. 


Dokumenterer. 

Men det som gør ”Magteliten” 
værd at læse er, at den blotter, 
dokumenterer og visualiserer 
hvem der er de centrale perso- 
ner i elitens magtnetværk. 

Her dominerer erhvervslivet 
- men både staten i form af kon- 
gehuset, departementschefer, 
enkelte ministre og borgme- 
stre er også tilstede såvel som 
fagtoppen, universitetsrektorer 
og professorer. 

Sociologerne, Christoph Hou- 
man Ellersgaard og Anton Grau 
Larsen hævder, at dansk forsk- 
ning om eliten har været man- 
gelfuld og peger på, at Folke- 
tingets Magtudredning fra 2001 
drog fejlagtige konklusioner, da 
denikke fandt et magtudøvende 
netværk, der gik på tværs af 
forskellige sektorer (erhvervsliv, 
fagbevægelse, uddannelse, stat 
og kulturliv). 

Forfatterne peger på, at der 
i Danmark eksisterer en særlig 
”klasseblindhed”, hvor man i 
højere grad end andre europæi- 
ske lande tror på fortællingen 
om en stor middelklasse i Dan- 
mark. Det er en meget sejlivet 
myte, som bogen forsøger at 
gøre op med. 





HVORDAN 423 
DANSKERE 
STYRER LANDET 


Hvem er de 423? 

For det første har7udafl10en 
lang videregående uddannelse, 
fagforeningsformændene er 
den eneste undtagelse. 

54 procent af eliten med lange 
uddannelser er indenfor økono- 
mi, forvaltning, jura (Djøf'ere) 
men også cand. merc. fra CBS og 
ingeniører er pænt repræsente- 
ret. Over halvdelen af netværket 
kommer fra erhvervslivet og 
dets organisationer imens fag- 
foreninger udgør 13 procent. 

Staten (hoffet medregnet) 
udgør 18 procent. Vi finder 
overraskende få politikere og 
ret mange departementschefer. 

”Den kulturradikale over- 
magt” altså kulturlivet, som 
højrekræfter hævder at være 
forfulgt af, udgør blot knap en 
procent. 

Blot 19 procent af eliten er 
kvinder, og de kommer i mar- 
kant højere grad fra overklassen 
sammenholdt med mændene. 


Magt og netværk. 

Den placering man har i net- 
værket er ikke nødvendigvis 
ensbetydende med den magt 
man reelt har, men er et udtryk 
for hvor langt ens eget netværk 
rækker ud blandt resten af 
eliten. 

Det er således Thorkild Si- 
monsen, der var Dansk Metals 
formand, da undersøgelserne 
blev lavet, der har det mest 
forgrenede netværk i eliten og 
får førstepladsen i denne un- 
dersøgelse. 

Men hvordan hans magt vir- 
ker sammenlignet med andre 
indenfor og udenfor magteli- 
tens kerne, er svær at spå om. 

Ministre, redaktionschefer el- 
ler en milliardær som fx ”parti- 
ejer” af Liberal Alliance Lars 
Seier, som ikke har fundet plads 
inetværket, har også en form for 


magt, men er altså ikke en del af 
det helt gode selskab. 

Samfundsmæssig betydning. 

Når forskerne med god ret 
alligevel hævder at have fundet 
magtelitens kerne og netværk, 
er det for det første fordi der 
er tale om personer der sidder 
i bestyrelser, toppen af mini- 
sterier og kommuner, fonde, 
kommissioner, styrelser og 
andre netværk, der kan træffe 
selvstændige beslutninger, der 
har enorm betydning for vores 
samfund. 

De har altså dels magt i kraft 
af den stilling de har, i den orga- 
nisation de er ledende indenfor, 
men deres magt rækker igen- 
nem deres høje antal af poster 
i bestyrelser, fonde og andre 
netværk ind i andre sektorer og 
brancher. 

Bestyrelser i de store virk- 
somheder kan lukke tusindvis 
af danske arbejdspladser ned, 
fondene — mange rodfæstet i 
et bestemt firma der har pro- 
fithensyn - finansierer omkring 
en fjerdedel af al forskning der 
foregår i Danmark. Kommis- 
sioner fremsætter forslag til 
regeringer og departements- 
cheferne udstikker linjerne for 
lovgivningsarbejdet i ministe- 
rierne. 

Den største styrke ved denne 
bog er som sagt, at den udpeger 
en tværgående magtelite. 

De deler i høj grad adresse, 
uddannelse og overordnet ind- 
stilling omkring Danmark, som 
en konkurrencestat i EU, med 
et nært forhold til USA i en 





rer landet” 





globaliseret verden. Det gælder 
også fagbosserne i magteliten, 
der således i en eller anden grad 
er ansvarliggjort overfor danske 
kapitalejere. 


Hvordan opererer 
magteliten så? 

Den allerstørste mangel ved bo- 
gen og som kunne være en pas- 
sende opfølger til ”Magteliten” 
kunne formuleres: ”hvordan 
virker elitens netværk så?” 

Hvad er det der sker og even- 
tuelt sættes i gang, når tidligere 
undervisningsminister Anto- 
rini igangsætter en debat om 
folkeskolens fremtid til et VL- 
gruppemøde på Fritz Schurs 
slot i sommeren 2012? 

Eller når departmentchefer, 
Bjarne Corydon og Fritz Schur 
lang tid før krisen i Dong ind- 
leder samtaler med Goldman 
Sachs med henblik på salg af 
Dong. Altså hvad er det der sker, 
når de tusinder aftråde i mellem 
stat og kapital iværksættes? 

Her kommer bogen undervejs 
med vage antydninger, men bli- 
ver, modsat resten af bogen, på 
det lidt mere spekulative plan. 

Forskerne har oprettet ”For- 
eningen for elite og magtstudi- 
er” og det tegner godt. Så lad os 
håbe vi fremtidigt kan komme 
lidt længere i forståelsen af 
magtelitens praksis, nu hvor 
eliten er identificeret. 


Læs og se mere her: Forenin- 
gen for elite og magtstudier 
- www.magtelite.org 


modstand.org 

Thorning 
- ligestillet i 
nedskæringer 


Fremfor at vælge magthavere, hvis 
køn er eneste forskel til den øvrige 
herskende klasse, er der brug for et 
opgør med selve det nuværende ulige 
system. 





Af Lars Henrik Carlskov 


”Jeg er Danmarks første kvindelige 
statsminister, men ikke den sidste”, 
lød det i Helle Thorning-Schmidts 
afskedstale efter valgnederlaget. 

Men hendes regering løb fra selv de 
mest beskedne progressive ligestil- 
lingsløfter (f.eks. øremærket barsel til 
mænd) og gennemførte brutale an- 
greb på velfærd, lønninger og arbejds- 
forhold. På den måde ”ligestillede” 
hun sig med såvel Foghs som Løkkes 
regeringer — og gik endda videre. 

Det var Thornings regering, der i 
praksis implementerede dagpenge- 
forringelserne og afskaffede efter- 
lønnen. Dens ”reformamok” betød 
lavere ydelser og øget kontrol for 
kontanthjælpsmodtagere. Fleksjob- 
og førtidspensionsreformen gik løs 
på de syge. Studerende blev angrebet 
med lavere SU, fremdriftsreform og 
dimensioneringsplan. 

Almindelige lønarbejderes realløn 
faldt pga. regeringens hårdhændede 
indgreb i offentlige overenskomst- 
forhandlinger og gav frie hænder til 
arbejdsgivernes sociale dumping. 
Fattigdommen og uligheden øgedes. 


Omfordeling til de rigeste mænd 
(og kvinder) 

Ikke bare har Thorning forringet 
forholdene for befolkningens store 
flertal. Men endda i højere grad for 
kvinder end mænd. Flere kvinder end 
mænd tilhører arbejderklassen, mod- 
tager velfærdsydelser, er ansat i den 
offentlige sektor, er arbejdsløse osv. 

Ligesom kvinder rammes hårdere af 
nedskæringer på offentlig omsorg for 
f.eks. børn og ældre, da de stadig står 
for hovedparten af disse opgaver såvel 
på arbejdsmarkedet som i privatlivet. 

Derfor har Thornings velfærdsan- 
greb og foræring af skattelettelser til 
de rigeste og det private erhvervsliv 
også været en omfordeling fra det store 
flertal af kvinder til en lille gruppe af 
især mænd, idet kvinder er voldsomt 
overrepræsenterede i arbejderklassen 
og voldsomt underrepræsenterede i 
den herskende klasse. 

Den indbyggede sexisme i det nuvæ- 
rende kapitalistiske samfundssystem 
giver den herskende klasses kvinder 
som Thorning en ulempe i forhold til 
denne klasses mænd. Men typer som 
Thorning er stadig langt mere privile- 
gerede end det overvældende flertal af 
kvinder — og mænd. 

Kampen mod sexisme, uanset de 
ramtes klassetilhørsforhold, er en 
forudsætning for et opgør med det 
klassesamfund, der frembringer den. 
Det store flertal af kvinder har ligesom 
de fleste mænd — modsat f.eks. Thor- 
ning og andre kvindelige og mandlige 
magthavere — en interesse i denne 
samfundsomvæltning. 


Kampen for kvindefrigørelse er der- 
for klassekamp — og omvendt. 


Klar besked til Ryanair: 


Overenskomst eller 
landsdækkende konflikt 


Ryanair, Europas største lav- 
prisflyselskab, tabte i Arbejds- 
retten den 2. juli. 





Af Lene Junker 


Dvs. at den faglige organisa- 
tion, Flybranchens Personale 
Union (under Serviceforbundet 
i LO) kan kræve forhandlinger 
om at få en overenskomst og gå 
i konflikt for at få den. Men vig- 
tigst er det, at alle andre faglige 
organisationer under LO kan 
varsle sympatikonflikt. 

Det kaldes i daglig tale ”Den 
Danske Model”. Arbejdsretten 
har altså afgjort, at det også er 
vilkårene for udenlandske virk- 
somheder, der opererer eller 
har base i Danmark. 

Konflikten og sympatikon- 
flikten starter 18. juli 

Der er for længst varslet kon- 
flikt og sympatikonflikt mod 
Ryanair. 

Den starter den 18. juli kl. 5 
om morgenen. Det betyder, at 
de ansatte i Kastrup Lufthavn 
ikke hjælper Ryanair med at 
tanke brændstof, håndtere 
bagage osv. 

Alle, som støtter konflikten er 
velkomne til at møde frem og 
markere starten på konflikten 
ved Terminal 2 i Kastrup Luft- 
havn fra kl. 5.00-18.00. Derefter 
er der lignende markeringer 
hver dag kl. 13.30-17.30 - også 
ved Terminal 2. 

Der er ingen tvivl om, at 
konflikten mod Ryanair har 
stor sympati i befolkningen. I 
en meningsmåling, foretaget i 

sidste uge i juni, siger 7 ud af 
10, at det for dem er vigtigt, at 
der er overenskomstmæssige 
vilkår i luftfarten. Social dum- 
ping er desværre blevet en del 
af manges hverdag — direkte 
eller indirekte. Så initiativer til 
at bekæmpe social dumping er 
populære. 

Ryanairs mange manøvrer 
med at true med store sags- 
anlæg, EU-domstolen, latter- 
liggøre fagforeninger og true 
personalet til tavshed, har vist 
sig utilstrækkelige indtil nu. 
Men de vil hellere opgive basen 
i Kastrup Lufthavn end indlede 
forhandlinger med Flybran- 
chens Personale Union. 


Det er en landsdækkende 
konflikt 

Tilbage står så deres baser i 
Billund og Tirstrup Lufthavne. 
Her har de gennem længere 


tid opereret fra — uden over- 
enskomst. Arbejdsrettens dom 
gælder Ryanair i hele Danmark. 
Så kravet om overenskomst 
og muligheden for sympati- 
konflikt gælder også Billund og 
Tirstrup. LO's næstformand, 
Lizette Risgaard udtaler til 
Berlingske Business 2. juli: ”Vi 
varsler konflikt, og det gør vi 
på alle steder i Danmark. Vi vil 
have en overenskomst for alle 
steder, de eri Danmark” 
Ryanair tilstedeværelse i 
Billund handler om ca. 200 
arbejdspladser, men fællestil- 
lidsmand Henrik Buggaard fra 
Billund Lufthavn siger til TV2 
Nyheder den 3. juli: ”Vi overle- 
vede også før, Ryanair begyndte 
at flyve til og fra Billund Luft- 
havn. Det vil ramme os hårdt, 
men det ændrer ikke noget.” 


International solidaritet 


Dong udvider sin olieterminal i 
Fredericia med massiv social dumping 


Mandag den 6. juli nedlade 
mellem 50-80 rumænske me- 
talarbejdere arbejdet og gik 
til møde med Metal Lillebælt. 





Af Lene Junker 


Ugen forinden havde en min- 
dre flok kontaktet fagforenin- 
gen, fordi deres rumænske 
firma, Sim, ikke havde udbetalt 
løn i 2 måneder. 

Formanden for Metal Lille- 
bælt, Martin Sørensen, udtaler 
til 3F Fagbladet: 

”Som borger i Danmark 
skammer jeg mig over, at vi 
byder disse mennesker så ufat- 
teligt ringe vilkår. Staten ejer 
stadig størstedelen af Dong. Det 
skulle vel betyde, at alt kører lige 
efter bogen. Men det gør det 
ikke. Vores rumænske kolleger 
bliver underbetalt i en så vold- 
som grad, at det gør ondt helt 


ind i rygraden på en gammel 
tillidsmand.” 

De mange rumænere har 
sammen med deres indmel- 
delse medsendt deres dagbøger 
for arbejdsdage, ansættelses- 
kontrakter, lønsedler og ikke 
mindst deres opgørelser over 
bankkonti. 


Systematisk snyd 

Der er desværre nogle tydelige 
lighedspunkter mellem sagerne 
i Dansk Metal og de sager som 
3F Fredericia står med. 

”Der er tale om meget grov 
underbetaling og systematisk 
snyd. Der er tale om umen- 
neskelig behandling. De uden- 
landske firmaer har alle skrevet 
under på at overholde de dan- 
ske overenskomster. Ingen af 
dem har overholdt de aftaler, de 
har skrevet under på”, siger Jan 
Holm Nielsen, der er formand 


for byggegruppen i 3F Frederi- 
cia til Fagbladet 3E 

Det er afgørende for bekæm- 
pelsen af social dumping, at 
de udenlandske arbejdere får 
kontakt til og bliver medlem af 
de danske fagforeninger. 

Det er barske vilkår, de ar- 
bejder under. Men det opmun- 
trende i historien fra Fredericia 
er netop, at både 3F og Dansk 
Metal organiserer de uden- 
landske arbejdere og dermed i 
praksis bliver en del af kampen 
mod social dumping og ræset 
mod bunden. 


Ud på arbejdspladsen 

Socialistisk Arbejderavis har 
spurgt formanden for Metal Lil- 
lebælt, hvordan de er kommet 
i kontakt med de rumænske 
metalarbejdere. Han fortæller, 
at han sammen med 3F gennem 
de sidste to måneder jævnligt 





En af grundene til, at Ryanair 
er blevet det største lavprisfly- 
selskab i Europa er netop, at 
fagforeninger er ”no go” og de 
ansatte har ekstrem dårlige og 
usikre løn og arbejdsvilkår. 

Derfor har fagbevægelsen 
overalt i Europa fulgt konflikten 
i Danmark med stor interesse. 
Ryanair har været strejkeramt 
i Madrid Lufthavn i nogle uger 
ijuni. 

Meget tyder på at fagforenin- 
gerne på forskellig vis er klar til 
sympatiaktioner og sympati- 
strejker. Det vil lægge pres på 
Ryanair i Danmark, men også i 
resten af Europa. 





Hvad kan du gøre? 

Hold øje med www.facebook. 
com/lufthelte for nyheder og 
aktiviteter - luftens helte er 
Flybranchens Personale Unions 
kampagne for ordentlige vilkår 
og organisering. 


København og omegn: 

Vær med i Kastrup Lufthavn fra 
den 18. juli når konflikten går i 
luften. 

Aktiviteter den 18. juli fra kl. 
5.00.18.00, derefter dagligt 
mellem kl. 13.30-17.30 - møde- 
sted ved Terminal 2 i Kastrup 
Lufthavn. 


Århus og omegn: 

Find Støttekomiteen for Luftens 
Helte/Århus på Facebook. 

Tjek desuden "Jeg flyver ikke 
med Ryanair” ud på Facebook. 


er taget ned på arbejdspladsen 
og på forskellig vis signaleret, at 
han var fra Metal. Han har efter- 
ladt visitkort, kuglepenne mv. 

Inspireret af hvad fagfor- 
eningerne gør på Metroen i 
København har han via google 
translate lavet små flyers på 
forskellige sprog, som han har 
givet og lagt til folk. Her blev 
folk oplyst om, hvad de havde 
krav på, og hvordan de kunne 
komme i kontakt med fagfor- 
eningen. 

Efter et stykke tid, var der 
nogen, som henvendte sig. I 
dag er 60 af de 200 rumænske 
metalarbejdere medlem af 
Dansk Metal. Desværre har det 
rumænske firma hjemsendt de 
første, som meldte sigind i Me- 
tal, så der ligger et stort arbejde 
forude med at overenskomsten 
bliver overholdt. 


Blodigt VM 
i Qatar 


Af Lars Granerud 





Der bygges lige nu på fuld tryk i 
Qatar for at blive klar til VM i 2022. Ar- 
bejdsforholdene er så brutale at man 
anslår det vil koste 4.000 migrant- 
arbejderes liv. 

Den olierige stat (som er verdens 
rigeste målt på BNP pr. indbygger) 
har stor mangel på arbejdskraft, så 
siden 2010 er der kommet 1,3 mil- 
lioner migrantarbejdere fra en række 
asiatiske lande, bla. Nepal, Indien og 
Bangladesh. 

De lever under forhold som er 
blevet kaldt slavelignende af både 
Amnesty International og den inter- 
nationale faglige sammenslutning 
ITUC. Arbejderne bor på små kum- 
merlige værelser og skal arbejde 12 
timer om dagen, 7 dage om ugen i 
en varme der tit når op på 50 grader. 

Derudover får arbejderne frataget 
deres pas og id når de begynder 
at arbejde og der har ofte været 
eksempler på at lønnen har været 
tilbageholdt i op til 13 måneder. 
Derfor har de ingen mulighed for at 
kunne tage hjem eller skifte arbejde 
uden arbejdsgiverens tilladelse, der 
kan være svær at få. 

Det oplevede de nepalesiske ar- 
bejdere da de søgte om at komme 
hjem for at begrave deres døde efter 
jordskævlet, hvilket ingen fik! 

Dette fik Nepals regering til for en 
gang skyld at prøve at lægge pres på 
Qatar - uden held. 

Nepals økonomi er afhængig af 
det arbejde Qatar kan tilbyde, da de 
nepalesiske arbejdere giver 27 mil- 
liarder kroner hvert år til Nepals BNP. 

Indtil videre er 1200 migrantar- 
bejdere døde i forbindelse med byg- 
gerierne der startede i 2010. ITUC 
forventer at når byggerierne står fær- 
digei 2022 vil 4000 migrantarbejdere 
have ladet livet. 

Dødsfaldende er hovedsageligt 
blevet forårsaget af den manglende 
eller direkte fraværende sikkerhed 
der er på byggerierne og manglende 
adgang til vand. 

Eftersom der ikke er kommet 
pres fra hverken FIFA eller nogle af 
deltagernationerne, har arbejderne 
taget sagen i egen hånd og strejkede 
sidste vinter. 800 arbejdere strejkede. 
Dette førte dog til at politiet slog til 
og med vold tvang arbejderne tilbage 
til arbejdet og arresterede 100 af de 
strejkende. 

FIFA: Fodbold og milliarder 


Thierry Henry, fransk fodbold- 
idol, brugte i den afgørende 
VM-kvalifikations kamp i 2010 
i det 13. minut af overtiden 
mod Irland, hånden to gange 
for at få bolden under kontrol 
og levere den videre til Gallas 
som scorede lige under net- 
tet. Irland var ude, Frankrig 
kom med. 





Af Charlie Lywood 


Henry fortalte vidt og bredt, 
at han brugte hånden, men 
FIFA (Den Internationale Fod- 
bold Union) afviste det irske 
fodboldforbunds protester og 
krav om enten omkamp eller en 
fribillet som 33. deltager i VM. 

Irlands fodboldforbund vil 
gå i retten for at tvinge FIFA til 
at omgøre beslutningen. For 
at stoppe processen, betalte 
FIFA ifølge irske journalister 
(fordi aftalen var "fortrolig”) 38 
millioner kroner til fodboldfor- 
bundet. En måned senere blev 
Irland indstillet til en fairplay 
pris i den årlige FIFA galla. 
Usual business for FIFA. 


Korrupt organisation 

Det har i årevis været kendt, at 
FIFA er en korrupt organisation. 
Der er blevet udskrevet flere 
bøder og produceret flere TV 
programmer (af bl.a. BBC), som 
har afsløret organisationen som 
en berigelses-maskine for FIFAs 
top-folk. 

Den mangeårige præsident 
for FIFA, Sepp Blatter (bille- 
det), har stået i spidsen for et 
bestikkelses-system, som ikke 
kun rækker til topembedsfolk 
i FIFA, men til de firmaer som 
forhandler kontrakter med TV 
rettigheder og til banker, som 
har hvidvasket pengene for de 
involverede. Herunder store 
britiske banker som HBSC og 
Barclays. 

Sepp Blatter er nu trådt tilba- 
ge på grund af skandalen, men 
tror utroligt nok, at han alligevel 
kan lave et "comeback”! 

USAs justitsministerie mis- 
tænker også, at amerikanske 
banker er blevet brugt til at 


hvidvaske FIFA's forbrydelser. 

Skandalen er enorm. FBI har 
efter 3 års undersøgelse sigtet ni 
topembedsmænd i FIFA. Dette 
inkluderer to vicepræsidenter 
og tidligere præsidenter i det 
Nord- og Central-amerikanske 
og Caribiske fodboldforbund, 
samt topfolk i marketing-sel- 
skaber. 

Sigtelserne går på sammen- 
sværgelse til bestikkelse, hvid- 
vaskning, bedrageri og kor- 
ruption. Formålet har været 
at favorisere visse lande, visse 
firmaer og dermed berige sig 
selv, men også at sikre at pen- 
gemaskinerne fortsatte i FIFA, 
ved at købe stemmer til Blatters 
regime. 

Sigtelserne går tilbage til 
1991. Fire afde ovennævnte har 
allerede tilstået. 


Flere undersøgelser 
Samtidig har de schweiziske 
myndigheder indledt en sepa- 
rat undersøgelse af, hvordan 
valget af Rusland i 2018 og Qa- 
tar i 2022 er gået til. Men ikke 
nok med det. 


Nyt nummer af International Socialism Journal ude nu! 


Bladet dykker dybere ned i relevante spørgsmål, og leverer argu- 
menter og analyser - læs fx: 

Manoeuvres from above, Movements from below: Greece under 
Tsipras 


En artikel som samler op på udviklingen i Grækenland efter 
SYRIZA-regeringen trådte til i januar. 

The "Islamic State” and the counter-revolution 

En analyse af ISIS og deres fremgang. 

Revolutionaries in the unions: The reality of the strike 

Om hvordan revolutionære kan bygge op i fagforeningerne. 
Køb det for 60 kr. hos Internationale Socialister eller på mod- 
stand.org - eller læs det online på www.isj.org.uk 


Brasiliansk politi er på vej 
med en sag mod den tidligere 
præsident for landets fodbold- 
forbund. Anklagerne går på, at 
han i perioden 2009-2012, mens 
han sad i forberedelses-komite- 
en for VM i 2014, hvidvaskede 
penge, begik skatteunddragelse 
og lavede dokumentforfalsk- 
ning for en værdi af næsten en 
milliard kroner. 


Enorm popularitet 
For at forstå hvorfor disse ting 
sker, skal man bag om perso- 
nerne og se hvad der er på spil. 
Fodbold er enormt populært og 
VMs slutrunde overgås kun af 
OL som den største tilskuerat- 
traktion — hovedsageligt via TV. 

Prisen for TV-rettigheder (og 
dermed reklameindtægter) er 
enorme — og stigende. 

Slutrunderne i 1990, 1994 og 
1998 kunne sælges af FIFA for 
ca. 1,6 milliarder kroner. I 2014 
blev de solgt for 24,6 milliarder. 
Og man regner med det dob- 
belte i 2018. 

FIFA tjener penge på dette, 
men mest på reklamer via 





sponsoraftaler. De største 15 
sponsorer i 2006 betalte FIFA 
4,5 milliarder for at have deres 
navne på materialet og for 
medie-eksponering. Kun 6 
sponsorer kom med i 2010 slut- 
runden. Dvs. prisen må være 
steget gevaldigt. 


Hvem betaler prisen? 
Millioner elsker fodbold. Top- 
pen slikker fløden fra TV-sel- 
skabers jagt efter at kunne 
sælge reklamespots på deres 
udsendelser. Alle nasser på de 
almindelige fans. 

Men prisen betales et sted: 

De indtil videre 1.200 mi- 
grant-bygningsarbejdere fra 
Sydøstasien i Qatar, som har 
mistet livet for at sheikerne kan 
tjene endnu flere penge. 

De fodboldspillere som bliver 
presset til at spille, selvom de 
ikke er klar, med mange invali- 
derede liv til følge. 

De fans som betaler sky-høje 
priser for at se en kamp, så kun 
de mest velbeslåede kan være 
med. 

Krisen 

Ingen tror længere på, at den økonomiske verdenskrise 
snart er overstået. Det har sat en ny og langt mere 
alvorlig dagsorden både for magthaverne og for alle os 
andre. 

Magthaverne - ”de 1%” - slås indbyrdes. De kæmper 
for deres magt og privilegier. 

Danske kapitalisters svar er at få danske arbejdere 

til at betale for krisen med lønnedgang og angreb på 
velfærd og solidaritet. Europæiske kapitalisters svar er 
at få europæiske arbejdere til at betale. Amerikanske 
OSV. 

Det virker bare ikke. Den enkelte virksomhed - eller 
den enkelte stat - får måske en kortvarig fordel. Men 
når alle skærer ned, bliver konkurrencen bare endnu 
hårdere. 

Krisen er blevet en systemkrise - og dermed en politisk 
krise. 


Modstand 

Selv om deres ”krise-medicin” ikke virker, så rammer 
den hårdt for os andre. Verden over angriber magtha- 
verne uddannelse, løn- og arbejdsforhold, pensioner 
osv. - samtidig med at arbejdsløsheden vokser. 

Det sker, uanset om der er borgerlige eller socialdemo- 
kratiske politikere på taburetterne. 

Den samme krise, der nogle steder får folk til at dukke 
nakken, får andre steder millioner til at protestere, 
demonstrere eller strejke. 


Socialister gør en forskel 

Valget i 2011 lærte os, at forandringen ikke kommer 
fra en ”rød” regering. Den har, ligesom de fleste faglige 
ledere, accepteret kapitalismens nedskærings-logik. 
Håbet om forandring kommer fra de arabiske revolutio- 
ner og masseprotesterne verden over. 

Socialister er aktive i bevægelserne, fordi flere skal 
være aktive, men også for at give dem retning. 

Når nogen siger, at vi først og fremmest skal forhandle 
med magthaverne, siger vi, at vi skal starte med at 
opbygge modstanden fra neden. 

Når nogen siger, at bevægelsen mest handler om en- 
keltspørgsmål, så siger vi, at modstanden mod krig, 
global opvarmning, racisme og undertrykkelse hænger 
sammen. 

Flere organiserede socialister betyder, at vi kan gøre 
bevægelserne stærkere. 


Socialisme eller barbari 

Den økonomiske krise er en systemkrise. Den betyder 
bl.a., at ingen griber ind over for klimakrisen, der truer 
liv og velfærd for milliarder af mennesker. 

Under krisen spredes racismens gift. Og krisen gør risi- 
koen større for, at krigene i Irak, Afghanistan og Libyen 
blot er forvarsler om endnu flere — og større — krige. 
Som det skete efter krisen i 30'erne. 

Vi står ved en historisk korsvej: Vi kan lade kapitalis- 
men fortsætte og opleve et barbarisk rædsels-scenarie 
for os selv og vore efterkommere. 

Eller vi kan følge inspirationen fra de arabiske revolutio- 
ner og masseprotesterne verden over. Vi kan sige nej til 
at betale for krisen og begynde at bygge modstand fra 
neden. 

Masseprotester betyder, at millioner vil begynde at dis- 
kutere, hvad alternativet er til deres fallerede system. 
Internationale Socialister/ISU mener, at verden er rig 
nok til, at alle kan få nok, hvis arbejdere, studerende 
og pensionister overtog samfundet. Hvis vi demokratisk 
og kollektivt besluttede, hvad der skal produceres og 
hvordan, kunne vi skabe en verden for alles behov og 
ikke kun elitens. 

Vi kalder det socialisme - og vi synes det er værd at 
slås for. 


Vil du være med? Vi har brug for dig, og du har brug 
for os, hvis vi skal skabe en anden verden! 





Anmeldelse af "Pride”: Engelsk film fra 2014, instruktør Matthew Warchus 


Når fordomme nedbrydes 


Filmen Pride er baseret på virke- 
lige hændelser tilbage i 1984 un- 
der den store minearbejderstrejke 
i England hvor en gruppe bøsser 
og lesbiske i London beslutter sig 
for at støtte de strejkende mine- 
arbejdere. 





Af Konni Nørlem 


Initiativtageren Mark argumen- 
terer for, at folk som konstant 
chikaneres og bankes af politiet 
må have noget tilfælles, hvad en- 
ten man er minearbejder eller 
homoseksuel. Ikke uden sværdslag 
vinder han dette argument, for i 
miljøet af bøsser og lesbiske har 
mange oplevet at blive hånet og 
banket i de mindre minearbejder- 
samfund, de selv har været nødt til 
at forlade. 

Til gengæld virker det ret indly- 





sende, at politiet, tabloidpressen 
og den siddende stærkt højreorien- 
terede Margaret Thatcher regering 
er en fælles fjende. 

Den næste udfordring er at få 
Minearbejderforbundet til at tage 
imod støtte fra ”Bøsser og lesbiskes 
minesolidaritet”. Vi er tilbage i be- 
gyndelsen af firserne, hvor fordom- 
mene mod homoseksuelle blev 
forstærket af frygten for AIDS, som 
på dette tidspunkt var en dødelig 
sygdom. 

Det lykkes dem omsider at finde 
et lokalt minearbejdersamfund — 
Onllwyn i Wales, som indvilliger i at 
tage imod deres støtte og der bliver 
arrangeret et besøg af en busfuld 
aktivister fra ”Bøsser og lesbiskes 
minesolidaritet”. 

En af de ledende lokale minear- 
bejdere Dai samt nogle af de mest 
militante minearbejderkvinder 


tager godt imod dem, og gennem 
meget hårde diskussioner internt 
i minearbejdermiljøet, store ind- 
samlingsbeløb, socialt samvær, 
nysgerrighed og dans nedbrydes 
fordommene, og der vokser en 
gensidig forståelse og solidaritet 
mellem de to grupper. 

Dette kulminerer med en stor 
støttekoncert i London for homo- 
seksuelle og heteroseksuelle, hvor 
busserne denne gang, fyldt med 
minearbejdere, kører til London. 

Desværre tabte minearbejderne 
efter 12 måneder kamp. Som fil- 
men skildrer det, tabte de med 
værdigheden i behold og med langt 
færre fordomme end før, idet Mi- 
nearbejderne fra Wales gik forrest i 
London Pride paraden i 1985. 

Senere samme år vedtog et fler- 
tal på Labours parti-kongres at 
indføje i partiprogrammet, at man 
ville kæmpe for ligestilling for 
bøsser og lesbiske i det engelske 
samfund. Dette flertal kom i stand, 
fordi repræsentanter med rødder i 
minearbejderne samlet stemte for. 

Pride er en boblende varm, hu- 
moristisk og livsbekræftende film 
om det enkelte menneskes kamp 
for at blive accepteret. 

Filmen er også en dejlig påmin- 
delse om de kempe menneskelige 
potentialer, der ligger i den solida- 
ritet og den politiske bevidsthed, 
der vokser ud af arbejderkamp 
nedefra i samfundet. 





Bliv medlem af Internationale Socialister 


Der står en organisation bag denne avis - en organisation med medlemmer som ikke bare udgiver og sælger en avis, 
og holder møder, men som også gør sig til en del af kampen i hverdagen og bygger demonstrationer og modstand 


mod racisme, krisepolitik osv. 


Internationale Socialisters har brug for dig - både hvis du vil være aktiv, og hvis du bare vil støtte os. 
Så hvis du er enig i hvad der står i avisen - så håber vi du vil tage kontakt til os. 


Aktivt medlem 


Vi har altid brug for flere aktive medlemmer. Så hvis du gerne vil høre mere om hvem vi er og hvad vi laver, så 
kontakt os via kontaktformularen på www.socialister.dk/intsoc/ eller på isuEsocialister.dk 
Du er også meget velkommen til vores afdelingsmøder - se mere i avisens kalender på side 10. 


Støttemedlem 


Hvis du bare gerne vil støtte os - eller modtage avisen med posten - så kan du på www.socialister.dk/intsoc/ 


tegne abbonement på avisen. 


Det koster 200 kr. om året hvis du er over 30 år. Hvis du er under 30 koster det 75 kr. - og så er du samtidig med 
til at sikre at Internationale Socialisters Ungdom får et årligt tilskud fra tipsmidlerne. 


&Det er her det sker 


Møderne er åbne for alle inte- 
resserede. 

Møde-emnerne kan ændre sig i 
løbet af avisens udgivelsesperi- 
ode. Se de seneste opdateringer 
på socialister.dk/lokalafd 
København 

Over sommerferien afholdes 
der studiekreds i "The point is 
to change it” - en bog af John 
Molyneux som er en introduktion 
marxistisk filosofi - og begreber 
som dialektik, historisk materia- 
lisme, udbytning og klassekamp. 


Bogen kan købes for 80 kr. på 
modstand.org eller på studie- 
kredsen. 

Vi mødes hver torsdag kl. 19.00 
- for info om sted kontakt Anne 
på 2348 8286. 


Odense 

Mødes kl. 19.00 i Ungdoms- 
huset, Nørregade 60. Kontakt 
Jens, 2426 8023, for mere info. 
Afdelingen holder sommerferie 
indtil 6. august - derefter er 
det møder hver torsdag i Ung- 


domshuset. 

IS/U Odense på Face- 
book: facebook.com/ 
groups/703272553037371/ 


Midtjylland 
Kontakt Carsten, 2622 3858, 
for info om møder og aktiviteter. 


Århus 

21. juli kl. 19.30: Holdes privat. 
Kontakt Lars Henrik på tlf. 61 
60 68 76 for flere oplysninger. 


4. august: Holdes i Gellerup - 
kontakt Lars Henrik på tlf. 61 
60 68 76 for flere oplysninger. 
18. august: Holdes i Gellerup - 
kontakt Lars Henrik på tlf. 61 
60 68 76 for flere oplysninger. 

I anledning af 70-året for atombomberne 
over Hiroshima og Nagasaki genoptrykker 
Socialistisk Arbejderavis denne artikel 
fra 1995. 


Af Jens Kliver 


For 50 år siden kastede USA verdens før- 
ste atombombe over Hiroshima og indledte 
dermed atomalderen og frygten for en alt- 
udslettende atomkrig. 

Den 6. august 1945 begik USA verdenshi- 
storiens største krigsforbrydelse ved at ka- 
ste den første atombombe over Hiroshima. 
Sammen med ofrene for atombomben over 
Nagasaki blev mere end 200.000 mennesker 
dræbt umiddelbart. Efterfølgende steg an- 
tallet af ofre for stråleskaderne. 

I dag, 50 år senere er pressen stadig 
fyldt af påstande om, at det var en billig 
pris for at stoppe krigen med Japan. Men 
sandheden er, at da USA kastede bomben 
var Japan allerede i knæ. Udslettelsen af 
Hiroshima og Nagasaki var alene en magt- 
demonstration fra USAs side over den nye 
supermagt Sovjet. 

Atombombens destruktionskraft var 
af en hidtil uset størrelse. Atombomben 
sprang ca. 600 meter over byen Hiroshima 
og udslettede nærmest hele byen. Tempe- 
raturen under eksplosionsstedet nåede op 
på 6.000 grader. 

Mere end 200.000 mennesker døde af de 
umiddelbare følger af atombomben. 42 af 
byens 45 hospitaler blev smadret fuldstæn- 
dig. Af 298 læger som var i Hiroshima blev 
de 270 dræbt, og af de 1.780 sygeplejersker 
døde 1.645. Byen var forvandlet til ruin og 
aske. 

Men også i tiden efter bombningen fort- 
satte folk med af dø. Mange døde af den 
store radioaktive stråling, som bomben 
havde udsendt. Således døde mange men- 
nesker efter en tre ugers sygdomsperiode, 
hvor symptomerne var hårtab, blødninger 
ud gennem øjenhulerne og koldbrand i 
læber, tunge og hals. 

Nærmest alle gravide kvinder, der over- 
levede bomben, fødte for tidlig med det 
resultat, at børnene døde. De babyer, der 
overlevede, blev ofte født med abnormt 
små hoveder. 

Op til halvtredsårsdagen har vi så igen 
fået at vide, at det var nødvendigt at smide 
de to atombomber over de tætbefolkede 
byer Hiroshima og Nagasaki. Fx har præ- 
sident Clinton udtalt, at man reddede liv 
ved at ødelægge liv. Og vi får igen og igen 
fortalt, at atombomberne sørgede for, at 
krigen mod Japan blev afsluttet hurtigere. 





Mere end 200.000 blev dræbt, fordi USA ønskede at lave en magtdemonstration overfor Sovjet 


Daværende præsident Truman sagde, 
at bomberne reddede millioner af liv. Han 
påstod, at man på den måde ikke behøvede 
at gennemføre en landgang mod Japan. 
Som nogle eksperter havde beregnet til at 
koste omkring 500.000 liv. Men de militære 
eksperter vidste, at det forholdt sig anderle- 
des. De viste udmærket godt, at i foråret og 
sommeren 1945 var Japan ved at være slået, 
og at de søgte en mulighed for at indgå en 
fredsaftale. 


Japanerne var drevet tilbage fra næsten 
alle erobrede territorier. Der var kun japan- 
ske tropper på det japanske hovedland og i 
dele af Kina. Japan havde været mål for om- 
fattende bombardementer. Fx blev 78.000 
mennesker dræbt ved et enkelt bombe- 
raid, hvor der blev anvendt en ny form 
for napalm-bomber. Omkring 8 millioner 
mennesker var drevet på flugt fra byerne. 

3 måneder før atombomben blev kastet 
over Hiroshima aflagde William Donovan, 
chef for CIA's forløber, en rapport til den 
amerikanske præsident, hvori han skrev, at 
en af de få krav japanerne ville insistere på 
var, at den japanske kejser kunne forblive 
på tronen. Det fik han jo også senere lov til. 

Amerikanske militære efterretninger 
viste, atjapanerne i sommeren 1945 havde 
mistet 83% af deres olieraffinaderier, 75% af 
deres flymotorproduktion og 60% af deres 
flyproduktion. Derudover var 90% af den 
japanske flåde sænket. De resterende skibe 


blev brugt til at skaffe fødevarer til Japan for 
at modvirke en begyndende sultkatastrofe. 

Alt dette vidste både Churchill og Tru- 
man. 

Både i april og juni 1945 udtalte den 
amerikanske generalstab, at Japan ville 
overgive sig ved en trussel om en invasion. 
Men præsident Truman fortsatte med at 
presse på for at bruge atombomben. 

General Eisenhower, der senere blev præ- 
sident udtalte: "Jeg udtalte mine forbehold. 
Japan var allerede slået, og det at kaste 
bomben var fuldstændig unødvendigt.” 
Admiral William Leahy sagde: "Brugen af 
dette barbariske våben ved Hiroshima og 
Nagasaki havde ingen materiel betydning 
for vores krig imod Japan. Japanerne var 
allerede slået og rede til at overgive sig pga. 
den effektive søblokade og de succesfulde 
konventionelle bombninger.” 

Der var ikke nogen militær grund til at 
kaste atombomberne over Hiroshima og 
Nagasaki. Det var politiske grunde, der 
afgjorde brugen. Atombomben var i høj 
grad ment som en demonstration overfor 
Josef Stalin for at vise, hvilken destrukti- 
onskraft amerikanerne var i besiddelse 
af. USA's ønske om at vise verdenen, at de 
var den ledende kraft i verdenen, betød at 
hundredtusinder af mennesker blev ofret. 

Det amerikanerne frygtede var, at den ja- 
panske befolkning ville gøre oprør mod de- 
res egen magthavere, og at Sovjetunionen 
ville gå ind i krigen og derved kunne diktere 

Derfor kastede USA atombomben 


deres krav til en kommende fredsløsning i 
Japan. De japanske magthavere frygtede 
også social uro i landet. Den japanske prins 
udtalte ,at "det vi frygter, er ikke et neder- 
lag, men en kommunistisk revolution der 
kunne efterfølge nederlaget.” 


Ved Potsdam konferencen i 1945 havde 
England og USA aftalt med Sovjetunionen, 
at Sovjetunionen skulle gå ind i krigen mod 
Japan den 8. august 1945. Men efter kon- 
ferencen frygtede USA, at man havde givet 
for mange indrømmelser til Sovjet. Derfor 
pressede præsident Truman på, for at gøre 
atombomberne færdige til brug. 

Som han skrev i sin dagbog: "Bomben 
kan meget vel betyde, at vi vil være i en 
position, hvor vi kan dikterer vores krav ved 
slutningen af krigen.” Og den amerikanske 
krigsminister Stimson skrev i sin dagbog: 
"Vi bliver nødt til at få overgivelsen så 
hurtigt som muligt, før russerne kommer 
inærheden af det japanske hjemland.” Og 
videre: "Det var af stor betydning, at vi fik 
Japan på vore hænder, før russerne kunne 
stille krav og hjælpe med at regere det.” 

Det er også grunden til, at bomberne 
skulle bruges over store civile mål uden, at 
der blev givet en forvarsel. Det skulle sikre, 
at japanerne fik en total knockout, så at de 
hurtigt ville overgive sig tilde amerikanske 
styrker. Derfor blev atombomberne smidt 
over Hiroshima den 6. og Nagasaki den 9. 
august. Atombomberne var ikke den sidste 
handling i anden verdenskrig, men den 
første store operation i den kolde krig. 

I de efterfølgende år har vi til stadighed 
fået at vide, at atombomberne har bevaret 
freden. I virkelighed har magthaverne ikke 
ladet sig afskrække af at planlægge brugen 
af atombomben. Tidligere præsident for 
USA, Richard Nixon, har i et interview i for- 
bindelse med 40 års dagen for Hiroshima 
og Nagasaki bombningerne indrømmet, 
at amerikanske præsidenter i mindst 7 
tilfælde alvorligt overvejede brugen af 
atomvåben. 

I dag har flere og flere lande mulighed for 
at producere atomvåben. For bare 6 år si- 
den udtalte præsidenter, regeringschefer og 
andre statsoverhoveder, at Sovjetunionens 
kollaps har betydet, at de gamle militær- 
strategier var overflødige. Atom- og brint- 
bomber er noget, der hører fortiden til. Men 
50 år efter Hiroshima og Nagasaki bliver 
der stadig forsket i udvikling og forbedring 
af disse masseødelæggelsesvåben, hvilket 
bla. de franske prøvesprængninger vidner 
om, og verdens arsenal af atombomber kan 
stadig udslette jorden. 





Lørdag 


efter valget. 


starter. 


Sommertræf 


12.30-13.00: Indskrivning. 
13.00-14.30: Den politiske situation og vores opgaver 


14.30-15.00: Pause. 

15.00-16.30: Den græske krise og vores løsning. 
16.30-17.00: Pause. 

17.00-18.30: Marxistisk filosofi. Spot: IS indsamling 


Internationale Socialisters sommertræf bliver holdt weekenden den 29.-30. 
august. Arrangementet bliver holdt i København - nærmere sted (og endeligt 


program) følger på socialister.dk. Alle interesserede er velkomne. 


19.00: Grill på det grønne område - 30 kr. for mad, køb 


af øl/vand/vin med live musik. 


Søndag 


10.00-11.30: Antiracisme - hvorhen? 


11.30-12.30: Frokost. 


12.30-14.00: Hvordan bliver Internationale Socialister 


større? Spot: Marxisme 2015. 
Afslutning og Internationale. 


Jæuswwos 





Socialisme for begyndere 


Det kommende 
socialistiske samfund 


Hvordan vil et socialistisk 
samfund se ud? Hvordan 
vil det være organiseret? 
Og hvad vil det betyde for 
fx kvindeundertrykkelse 
og racisme? 





Af Sigurd Sejer Skov, foto: Mette Kramer 
Kristensen 


Det forsøger John Moly- 
neux at svare på i sin pjece 
"Det kommende socialisti- 
ske samfund”. 

Molyneux starter med at 
slå fast, at man selvfølgelig 
kun kan gisne. Især fordi 
socialismen ikke udfor- 
mes af små socialistiske 
grupper, men af flertallet i 
arbejderklassen, når de har 
taget magten. 

Men visse antagelser er 
ganske rimelige at lave, fx 
at det nye demokrati vil 
foregå gennem arbejder- 
råd, da netop denne form 
er gået igen under tidligere 
revolutioner. 


Den politiske magt 

Det første, der vil ske un- 
der en socialistisk revolu- 
tion, er, at arbejderklassen 
vil smadre den kapitali- 
stiske stat og erstatte den 
af sin egen "arbejderstat”. 
Den vil bygge på arbejder- 
råd, som består af lokale 
og regionale delegerede fra 
de enkelte arbejdspladser, 
som så vælger det nationale 
arbejderråd. 

Ordensmagten vil bestå 
af arbejdere —- med demo- 
kratisk valgte officerer, hvis 
løn ikke afviger fra den 
almindelige arbejder. 

Arbejderstatens rolle er 
først og fremmest at sikre, at 
de gamle magthavere ikke 
slår igen mod arbejderklas- 
sens nye magt. 

Derfor er arbejderstaten 
heller ikke absolut demo- 
kratisk. Det gamle borger- 
skab er udelukket. 

Men det vil mere end ri- 
geligt opvejes af massernes 
kontinuerlige deltagelse 
i demokratiet, i stedet for 
"én-dags-demokrati” hvert 
fjerde år. 


Den økonomiske magt 

Når arbejderklassen har 
konsolideret sin politiske 
magt, gælder det den øko- 
nomiske magt. Kontrol over 
økonomien er afgørende for 





socialismens overlevelse. 

Midlerne vil være arbej- 
derovertagelse og nationa- 
lisering af produktionsmid- 
lerne — først og fremmest 
af de største firmaer og 
bankerne. 

Når nationaliseringerne 
er gennemført, er planøko- 
nomi det næste skridt. 

Det er ikke den slags øko- 
nomi, som eksisterede i det 
statskapitalistiske USSR, 
men derimod en planlæg- 
ningsproces, som starter på 
gulvplan og fastsættes efter 
arbejdernes behov, ikke ka- 
pitalakkumulation. 

Ud fra det udformer re- 
geringen så den endelige 
plan, som efterfølgende 
skal godkendes i de forskel- 
lige arbejderråd. 


Spredning af revolu- 
tionen 

Et enkelt socialistisk land 
kan ikke overleve alene. 
Derfor er det afgørende, at 
revolutionen spredes. 

Men den mulighed er 
inden for rækkevidde. 

Et allerede socialistisk 
land vil vise arbejdere i re- 
sten af verden muligheden 
for et andet samfund — som 
man så det efter 1917-re- 
volutionen i Rusland, som 
skabte bølger af oprør hele 
vejen til Glasgow og Seattle. 


Forandring af arbejdet 

Når socialismen har sejret 
på verdensplan, er de mest 
grundlæggende kapitalisti- 
ske modsætningsforhold i 


økonomien løst — arbejds- 
løshed, inflation og ulige 
distribuering af goderne. 

Man vil indrette produk- 
tionen efter behov i stedet 
for fx militær til imperiali- 
stiske krige. 

Når produktionen på et 
tidspunkt overhaler efter- 
spørgslen, vil de produce- 
rede varer blive uddelt efter 
behov, og ikke købt og solgt 
som i dag. 

Det kapitalistiske argu- 
ment imod sådan et sam- 
fund er, at så ville alle blot 
forbruge og ingen arbejde. 
Men arbejdeisigselverikke 
nødvendigvis et onde, som 
det er under kapitalismen. 

I takt med at arbejdstiden 
systematisk kan forkortes 
og automatiseres ved hjælp 
af teknologi, og med demo- 
kratiets indtræden på ar- 
bejdspladserne, vil arbejdet 
i højere og højere grad blive 
en fornøjelse. 

Arbejdet vil bl.a. blive 
præget af kunstneriske, 
videnskabelige og kreative 
processer. Det vil, som Marx 
sagde, "ikke bare være et 
middel til livet, men livets 
primære behov”. 


Sexisme og racisme 

Naturligvis vil kvindef- 
rigørelsen ikke ske af sig 
selv, heller ikke efter revo- 
lutionen. 

Den familiestruktur, vi 
kender, forhindrer kvinders 
lige deltagelse i produktio- 
nen. Derfor må den ændres. 
Alternativet er kollektivise- 


ring af familiens opgaver 
— fx rengøring, madlavning 
og børneopdragelse. 

Men anti-sexistisk uddan- 
nelse på arbejdspladserne 
og på skoler samt arbejder- 
nes kontrol med medierne 
vil være udslagsgivende i 
forhold til at stoppe kvin- 
deundertrykkelsen. 

Også racismen vil møde 
sit endeligt i det socialisti- 
ske samfund, idet racismen 
under kapitalismen har haft 
til opgave at retfærdiggøre 
umenneskeligheden bag 
kolonisering og imperia- 
lisme. 

Racismen splitter arbej- 
derklassen, og med en sam- 
let arbejderklasse under 
og efter revolutionen, vil 
racismen hurtigt dø bort. 


Kommunisme 

Efterhånden som socialis- 
men viser sin overlegenhed 
i praksis, vil arbejderstaten 
som undertrykkelses-ap- 
parat blive overflødig og til 
sidst opløse sig selv. 

Det klasseløse samfund 
— der også kaldes kommu- 
nisme — vil være en realitet. 


Køb pjecen Det kom- 

mende socialistiske sam- 
fund af John Molyneux på 
Modstand.org - 38 sider, 


15 kr. Eller læs den på 
www.marxisme.dk/arkiv/ 
molyneux/kommende/ 

